**Vodič za građane** **za 2025. godinu**

**Općina Sikirevci**

**Poštovani građani,**

predstavljamo Vam *Vodič za građane* za 2025. godinu. U njemu je prikazano iz kojih izvora Općine Sikirevci ostvaruje rashode te za koje namjene i u koje projekte ih raspoređuje. U želji za transparentnošću raspolaganja javnim novcem i boljom komunikacijom s našim građanima nastavljamo s projektima koji nisu završeni i novim .

Ukupni prihodi i rashodi Općine Sikirevci za 2025. godinu planirani su u iznosu od 3.558.900,00 eura.

Naš glavni cilj je unapređenje kvalitete života naših stanovnika, zbog čega i ove godine ulažemo u niz važnih projekata, uključujući izgradnju mrtvačnice na mjesnom groblju Jaruge , izgradnja i održavanje nerazvrstanih cesta, održavanje komunalne infrastrukture, izgradnju odlagališta građevinskog otpada , izgradnju dječjih igrališta , izgradnju sportskih terena u oba naselja, izgradnju i rekonstrukciju nogostupa u oba naselja, turističkih objekata i izletišta i dr.

Jedan od ključnih projekata ove godine obuhvaća nastavak izgradnje ceste ul.Sv.Donat - Faza III, izgradnja ceste ul .Lepopda Mandića u naselju Jaruge, izgradnja ceste prema industrijskoj zoni Jaričište, kao i završetak opremanja objekta Etno kuća u Sikirevcima ,također za našu Općinu ističemo i značajne projekte poput izgradnje nerazvrstanih cesta, aleje spomenika postavljanje HAUBICE, na zelene površine izgradnja dječjih igrališta u oba naselja, te zgrade -svlačionice NK Sikirevci. Uz to, planirana je izgradnju mrtvačnice na mjesnom groblju u Jarugama , te dodatna ulaganja u objekte u vlasništvu općine. Ovi projekti doprinijet će poboljšanju infrastrukture, očuvanju kulturne baštine i podizanju kvalitete života u našoj zajednici.

Kako bismo očuvali naš okoliš, planiramo niz mjera za sprečavanje zagađenja. U nadolazećoj godini izdvojili smo sredstva za izgradnju odlagališta građevinskog komunalnog otpada, nabavku komunalne opreme , gospodarenje otpadom te veterinarske i higijeničarske usluge poput deratizacije, dezinsekcije, dezinfekcije i dezodoracije.

U 2025. godini nastavljamo s demografskim mjerama, s ciljem da Općina postane još ugodnije mjesto za život, što će pridonijeti rastu broja novorođene djece i privući nove stanovnike. Uz jednokratne novčane pomoći za rođenje djeteta i subvencije za cijenu vrtića, želimo roditeljima olakšati brigu o najmlađima te im omogućiti mirno i stabilno djetinjstvo. Posebno početak rada objekta našeg dječjeg vrtića „ Lepitir“.

Poseban naglasak stavljamo na ulaganje u mlade, njihovo obrazovanje i poticanje na postizanje uspjeha, jer upravo su oni temelj i budućnost našeg društva. Kroz dodjelu sredstava za osmoškolce i studente, nastojimo olakšati financijski teret obrazovanja te prepoznati i nagraditi njihov trud i postignuća. Ovim inicijativama želimo potaknuti mlade na ostvarivanje svojih potencijala i podržati ih na njihovom putu prema uspjehu.

Za obitelji i kućanstva slabijeg imovinskog stanja osiguravamo pomoći i pokriće troškova stanovanja vjerujući da će ovakav oblik podrške unaprijediti njihovu kvalitetu života.

Za mladu obitelj potičemo mjeru financijske pomoći pri kupovini ili izgradnji obiteljske kuće, za novootvorene obrte potičemo mjeru financijske pomoći pri otvaranju novih obrta , poticanje mjere u otvaranju turizma- kuće za odmor, te financijska mjera pomoći pri priključak na vodovodnu mrežu.

Na području naše Općine djeluju sportske, vjerske, kulturne i druge udruge koje obogaćuju našu zajednicu i omogućuju pojedincima da otkriju i razviju svoje talente. Zato im kroz donacije pružamo podršku u realizaciji njihovih aktivnosti.

Povijest i kultura važni su segmenti koji naš kraj čine posebnim, te ih nastojimo očuvati i njegovati.

Kroz ovaj projekt želimo Vam prenijeti informacije pomoću kojih možete pratiti raspolaganje proračunskim sredstvima.

Načelnik Općine

Josip Nikolić,dipl.ing.drv.,v.r.

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

Općina Sikirevci nema proračunske korisnike.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinski načelnik iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE SIKIREVCI ZA 2025. GODINU, PLANIRANI SU U IZNOSU OD 3.558.900,00 EURA.**

**PRIHODI I PRIMICI**

**Prihodi poslovanja** Općine Sikirevci za 2025. godinu planirani su u iznosu od 3.358.900,00 eura, a čine ih **prihodi od poreza** planirani u iznosu od 871.400,00 eura, **pomoći iz inozemstva i od subjekata unutar općeg proračuna** planirani su u iznosu od 2.273.000,00 eura, **prihodi od imovine** u iznosu od 106.300,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 100.100,00 eura, **prihodi od prodaje proizvoda i robe te pruženih usluga i prihodi od donacija** planirani u iznosu od 1.000,00 eura.

**Prihodi od prodaje nefinancijske imovine** planirani su u iznosu od 7.100,00 eura, a čine ih **prihodi od prodaje neproizvedene dugotrajne imovine** planirani u iznosu od 6.800,00 eura, dok su **prihodi od prodaje proizvedene dugotrajne imovine** planirani u iznosu od 200,00 eura.

**Primici od financijske imovine i zaduživanja** planirani su u iznosu od 200.000,00 eura.

|  |  |  |  |  |
| --- | --- | --- | --- | --- |
| **PRIHODI I PRIMICI** | **PLAN**  **2024.** | **PRIJEDLOG PLAN**  **2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **1.913.930,00** | **3.351.800,00** | **3.446.800,00** | **3.446.000,00** |
| **61** Prihodi od poreza | 391.130,00 | 871.400,00 | 871.400,00 | 871.400,00 |
| **63** Pomoći iz inozemstva i od subjekata unutar općeg proračuna | 1.323.500,00 | 2.273.000,00 | 2.368.000,00 | 2.368.000,00 |
| **64** Prihodi od imovine | 101.700,00 | 106.300,00 | 106.300,00 | 106.300,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 93.600,00 | 100.100,00 | 100.100,00 | 100.100,00 |
| **66** Prihodi od prodaje proizvoda i robe te pruženih usluga, prihodi od donacija te povrati po protestira | 4.000,00 | 1.000,00 | 1.000,00 | 1.000,00 |
| **7 Prihodi od prodaje nefinancijske imovine** | **41.400,00** | **7.100,00** | **7.100,00** | **7.100,00** |
| **71** Prihodi od prodaje neproizvedene dugotrajne imovine | 40.000,00 | 6.800,00 | 6.800,00 | 6.800,00 |
| **72** Prihodi od prodaje proizvedene dugotrajne imovine | 1.400,00 | 300,00 | 300,00 | 300,00 |
| **8 Primici od financijske imovine i zaduživanja** | **484.600,00** | **200.000,00** | **200.000,00** | **200.000,00** |
| **84** Primici od zaduživanja | 484.600,00 | 200.000,00 | 200.000,00 | 200.000,00 |
| **9 Vlastiti izvori** | **0,00** | **0,00** | **0,00** | **0,00** |
| **92** Rezultat poslovanja | 0,00 | 0,00 | 0,00 | 0,00 |

|  |  |  |  |  |
| --- | --- | --- | --- | --- |
| **RASHODI I IZDACI** | **PLAN**  **2024.** | **PRIJEDLOG PLAN**  **2025.** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **1.247.130,00** | **1.173.600,00** | **1.160.700,00** | **1.160.700,00** |
| **31** Rashodi za zaposlene | 315.200,00 | 310.600,00 | 311.600,00 | 311.600,00 |
| **32** Materijalni rashodi | 659.000,00 | 638.300,00 | 624.400,00 | 624.400,00 |
| **34** Financijski rashodi | 22.700,00 | 11.500,00 | 11.500,00 | 11.500,00 |
| **36** Potpore | 200,00 | 300,00 | 300,00 | 300,00 |
| **37** Naknade građanima i kućanstvima na temelju osiguranja i druge naknade | 22.000,00 | 20.000,00 | 20.000,00 | 20.000,00 |
| **38** Ostali rashodi | 228.030,00 | 192.900,00 | 192.900,00 | 192.900,00 |
| **4 Rashodi za nabavu nefinancijske imovine** | **1.113.200,00** | **2.185.300,00** | **2.220.400,00** | **2.220.400,00** |
| **41** Rashodi za nabavu neproizvedene dugotrajne  imovine | 2.700,00 | 230.000,00 | 230.000,00 | 230.000,00 |
| **42** Rashodi za nabavu proizvedene dugotrajne imovine | 1.096.500,00 | 1.868.200,00 | 1.903.300,00 | 1.903.300,00 |
| **45** Rashodi za dodatna ulaganja na nefinancijskoj imovini | 14.000,00 | 87.100,00 | 87.100,00 | 87.100,00 |
| **5 Izdaci za financijsku imovinu i otplate zajmova** | **79.600,00** | **200.000,00** | **200.000,00** | **200.000,00** |
| **54** Izdaci za otplatu glavnice primljenih kredita i zajmova | 79.600,00 | 200.000,00 | 200.000,00 | 200.000,00 |

**Rashodi poslovanja**

**Rashodi poslovanja Općine Sikirevci za 2025. godinu planirani su u iznosu od 1.173.600,00 eura, a čine ih:**

1. Rashodi za zaposlene planirani u iznosu od 310.600,00 eura,
2. Materijalni rashodi planirani u iznosu od 638.300,00 eura,
3. Financijski rashodi planirani u iznosu od 11.500,00 eura,
4. Potpore planirane u iznosu od 300,00 eura,
5. Naknade građanima i kućanstvima na temelju osiguranja i druge naknade planirane u iznosu od 20.000,00 eura,
6. Ostali rashodi planirani u iznosu od 192.900,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 2.185.300,00 eura, a čine ih:**

1. Rashodi za nabavu neproizvedene dugotrajne imovine planirani u iznosu od 230.000,00 eura,
2. Rashodi za nabavu proizvedene dugotrajne imovine planirani u iznosu od 1.868.200,00 eura,
3. Rashodi za dodatna ulaganja na nefinancijskoj imovini planirani u iznosu od 87.100,00 eura.

**Izdaci za financijsku imovinu i otplate zajmova planirani u iznosu od 96.000,00 eura**

Izdaci za otplatu glavnice primljenih kredita i zajmova Općine Sikirevci za 2025. godinu planirani su u iznosu od 200.000,00 eura.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 4/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke po prirodnim vrstama te rashode i izdatke prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja,** a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Sikirevci sastoji se od razdjela, glava, proračunskog korisnika i programa. Programi se sastoje od aktivnosti i projekata (kapitalni).

**OPIS POSEBNOG DIJELA PRORAČUNA**

**RAZDJEL 001 JEDINSTVENI UPRAVNI ODJEL – 3.558.900,00 EURA**

**Program 1001 Predstavnička tijela – 24.000,00 eura**

Iz proračuna je za naknadu članovima vijeća i financiranje političkih stranaka i nezavisnih vijećnika zastupljeni u sazivu općinskog vijeća , te rashodi za Lokalne izbore 2025. planiran iznos od 24.000,00 eura.

**Program 1002 ured načelnika i Jedinstvenog upravnog odjela - 274.100,00 eura od toga:**

* Aktivnost Djelatnost ured načelnika planirano 47.800,00 eura
* Aktivnost Rashodi općinske uprave-redovna djelatnost planirano 220.800,00 eura

Za redovnu djelatnost planirano je za:

* Rashodi za zaposlene planirani u iznosu od 109.500,00 eura,
* Materijalni i financijski rashodi planirani u iznosu od 101.000,00 eura,
* Financijski rashodi u iznosu od 5.500,00 eura,
* Pomoći dane unutar proračuna u iznosu od 300,00 eura,
* Rashodi za donacije, kazne, naknade šteta i kapitalne pomoći u iznosu od 4.500,00 eura,

**Kapitalni projekt -Ulaganje u računalne programe za potrebe JUO-a**

* Nabava računalni programa planirano 5.500,00 eura.

**Program 1003 Organizacija i provođenje zaštite i spašavanja planirano – 42.800,00 eura**

Aktivnost-Vatrogastvo 37.700,00 eura

Aktivnost Civilna zaštita 5.100,00 eura.

**Program 1004 Izgradnja komunalne infrastrukture - 516.600,00 eura**

Kapitalni projekt-kupovina nekretnina 50.000,00 eura

Aktivnost- otplata zajma za otplatu primljenih kredita (glavnica + kamate) 206.000,00 eura

Aktivnost -rashodi za materijal i usluge 14.600,00 eura

Kapitalni projekt- izgradnja i opremanje novi objekata 208.500,00 eura

Kapitalni projekt- dodatna ulaganja u postojeće objekte 17.100,00 eura

Kapitalni projekt-vodovod, kanalizacija i plinska mreža 2.000,00 eura

Kapitalni projekt -uredsko opremanje poslovnih, komunalnih i drugih objekata 18.400,00 eura

**Program 1005 Komunalna izgradnja-cestogradnja, javna rasvjeta - 1.841.000,00 eura**

Kapitalni projekti planirani:

* Građenje 250.000,00 eura
* Akcijski plan SECAP 145.000,00 eura
* Ishođenja projektni dokumentacija 125.000,00 eura
* izgradnja nerazvrstanih cesta, nogostupa , parkirališta , dječjih igrališta u oba naselja 1.307.000,00 eura
* javna rasvjeta 10.000,00 eura
* poduzetnička zona Jaričište 10.000,00 eura

**Program 1006 Održavanje i građenje komunalne infrastrukture - 321.100,00 eura**

**Aktivnosti vezi za održavanje komunalne infrastrukture su:**

* **čišćenje javnih površina i nerazvrstanih cesta 11.000,00 eura**
* **održavanje nerazvrstanih cesta i poljskih putova 50.000,00 eura**
* **održavanje javnih površina -košenje 70.000,00 eura**
* **održavanje i usluge izvođenja manjih građevinski radova 10.000,00 eura**
* **održavanje-krčenje raslinja i trnja 15.000,00 eura**
* **rad zimske službe 2.000,00 eura**
* **usluge rada strojem 10.600,00 eura**
* **hortikultura 6.000,00 eura**
* **javni radovi 10.100,00 eura**
* **komunalni poslovi po ugovoru o djelu 8.000,00 eura**
* **pričuva 1.000,00 eura**
* **održavanje oborinskih voda- kanala i vodnih odvoda 1.000,00 eura**
* **vodni doprinos, naknade za utrošak vode i sl. 3.500,00 eura**
* **nabava komunalne opreme, strojeva i uređaja 4.800,00 eura**
* **održavanje javne rasvjete i utrošak opskrba 19.600,00 eura**
* **tekuće održavanje mjesnih groblja u oba naselja 16.500,00 eura**
* **kapitalni projekt- izgradnja groblji staza 22.000,00 eura**
* **kapitalna donacija Sikirevčanki 50.000,00 eura**
* **kapitalni projekt- nabava komunalnih prijevoznih sredstva 14.000,00 eura**

**Program 1007 Zaštita okoliša – 68.500,00 eura**

Za zaštitu okoliša planirano je 68.500,00 eura, za deratizaciju, dezinsekciju, dezinfekciju i usluge nadzora planirano je 25.000,00 eura, za usluge odvoza klaoničkog otpada planirano je 15.000,00 eura, za usluge odvoza komunalnog otpada i dimnjačarske usluge planirano je 2.000,00 eura, za zbrinjavanje i zaštitu životinja (pasa lutalica) planirano je 26.500,00 eura.

**Program 1008 Unapređenje poljoprivrede – 5.000,00 eura**

Za poticanje poljoprivrede i stočarstva planirano je 5.000,00 eura.

**Program 1009 Gospodarstvo i poduzetništvo – 35.300,00 eura**

Za Aktivnost godišnju članarinu LAG Slavonska ravnica i LAG Savski vez Oprisavci 4.000,00 eura, te Aktivnost poticanje razvoja poduzetništva i stanogradnje – mjere jednokratne financijske kapitalne mjere planirano 31.300,00 eura.

**Program 1010 Socijalna zaštita i pomoć starim i nemoćnim – 258.300,00 eura**

Za Aktivnost socijalne pomoći građanima i kućanstvima planirano je 22.300,00 eura( tekuće donacije u novcu i pomoći u naravi) i pomoć novorođenoj djeci za opremanje u novcu.

Za Aktivnost Programa ZAŽELI 4 ( pomoć i njega u kući) planirano 229.500,00 eura ( plaće zaposlenih, nabava potrepština, intelektualne usluge).

Za Aktivnost nabava bicikala za učenike trećih razreda OŠ općine Sikirevci planirano 6.500,00 eura.

**Program 1011 Sport, kultura, udruga građana, vjerske zajednice – 53.100,00 eura**

Za donacije sportskim udrugama planirano je 35.000,00 eura

Za tekuće donacije kulturu i udruga građana planirano je 15.100,00 eura

Za tekuće donacije vjerskim zajednicama planirano je 3.000,00 eura.

**Program 1012 Školsko obrazovanje-predškolsko, osnovno, visoko i više – 119.100,00 eura**

* za rad predškole i osnovno školstvo planirano 5.100,00 eura
* redovan rad vrtića Leptir 106.000,00 eura
* jednokratne financijske pomoći studentima 8.000,00 eura .